CELEX: 62019CA0608
Language: da
Date: 2020-10-28 00:00:00
Title: Sag C-608/19: Domstolens dom (Ottende Afdeling) af 28. oktober 2020 — Istituto nazionale per l'assicurazione contro gli infortuni sul lavoro (INAIL) mod Zennaro Giuseppe Legnami Sas di Zennaro Mauro & C. (anmodning om præjudiciel afgørelse fra Consiglio di Stato — Italien) (Præjudiciel forelæggelse – statsstøtte – forordning (EU) nr. 1407/2013 – artikel 3 – de minimis-støtte – artikel 6 – tilsyn – virksomheder, der overskrider de minimis-loftet som følge af kumulation med tidligere opnået støtte – mulighed for at vælge mellem et lavere støttebeløb eller afstå fra tidligere støtte med henblik på at overholde de minimis-loftet)

14.12.2020   
            
            
               DA
            
            
               Den Europæiske Unions Tidende
            
            
               C 433/14
            
         
      Domstolens dom (Ottende Afdeling) af 28. oktober 2020 — Istituto nazionale per l'assicurazione contro gli infortuni sul lavoro (INAIL) mod Zennaro Giuseppe Legnami Sas di Zennaro Mauro & C. (anmodning om præjudiciel afgørelse fra Consiglio di Stato — Italien)
      (Sag C-608/19) (1)
      
      (Præjudiciel forelæggelse - statsstøtte - forordning (EU) nr. 1407/2013 - artikel 3 - de minimis-støtte - artikel 6 - tilsyn - virksomheder, der overskrider de minimis-loftet som følge af kumulation med tidligere opnået støtte - mulighed for at vælge mellem et lavere støttebeløb eller afstå fra tidligere støtte med henblik på at overholde de minimis-loftet)
      (2020/C 433/15)
      Processprog: italiensk
      
         Den forelæggende ret
      
      Consiglio di Stato
      
         Parter i hovedsagen
      
      
         Sagsøger: Istituto nazionale per l'assicurazione contro gli infortuni sul lavoro (INAIL)
      
         Sagsøgt: Zennaro Giuseppe Legnami Sas di Zennaro Mauro & C.
      
         Konklusion
      
      
                  1)
               
               
                  Artikel 3 og 6 i Kommissionens forordning (EU) nr. 1407/2013 af 18. december 2013 om anvendelse af artikel 107 og 108 i traktaten om Den Europæiske Unions funktionsmåde på de minimis-støtte skal fortolkes således, at en virksomhed, hvis etableringsmedlemsstat påtænker at yde virksomheden en de minimis-støtte, der som følge af tidligere støtte ville indebære, at det samlede støttebeløb, der er tildelt denne virksomhed, overstiger det loft på 200 000 EUR over en periode på tre regnskabsår, som er fastsat i artikel 3, stk. 2, i forordning nr. 1407/2013, indtil tildelingen af denne støtte kan vælge at nedsætte det nødvendige støttebeløb eller at afstå helt eller delvist fra tidligere tilskud med henblik på ikke at overstige loftet.
               
            
                  2)
               
               
                  Artikel 3 og 6 i forordning nr. 1407/2013 skal fortolkes således, at medlemsstaterne ikke er forpligtet til at tillade de ansøgende virksomheder at ændre deres ansøgning om støtte, inden den tildeles, for ikke at overskride det loft på 200 000 EUR over en periode på tre regnskabsår, som er fastsat i artikel 3, stk. 2, i forordning nr. 1407/2013. Det tilkommer den forelæggende ret at vurdere de retlige konsekvenser af, at virksomhederne ikke har mulighed for at foretage sådanne ændringer, idet det præciseres, at disse kun kan foretages på et tidspunkt, der ligger forud for tildelingen af de minimis-støtten.
               
            
         (1)  EUT C 357 af 21.10.2019.